આ સમયે તેના સ્વજનોએ તબીબો સાથે ઝઘડો શરૂ કરી દીધો હતો. જ્યાં જોતજોતામાં તબીબો સાથે મારામારી શરૂ થઇ ગઇ હતી. બનાવને પગલે અન્ય તબીબો અને વોર્ડબોય તેમજ સિક્યુરીટી સ્ટાફ પણ દોડી આવ્યો હતો. પરંતુ 30થી વધુ લોકોના ટોળાએ તેમને ઢોર માર માર્યો હતો. ટોળાના આ હુમલામાં ડો. સમર્થ પટેલ તેમજ ડો. મિતેશ મોદીને વધુ ઇજા થવાના કારણે બંનેને સારવાર હેઠળ રાખવામાં આવ્યા છે. તબીબો ને ઢોર માર માર્યા બાદ વિફરેલા ટોળાએ સિટીસ્કેન વિભાગમાં પણ ભારે તોડફોડ કરીને નુકસાન કર્યુ હતું.